CELEX: 62010TN0034
Language: ro
Date: 2010-01-26 00:00:00
Title: Cauza T-34/10: Acțiune introdusă la 26 ianuarie 2010 — Hairdreams/OAPI — Bartmann (MAGIC LIGHT)

17.4.2010   
            
            
               RO
            
            
               Jurnalul Oficial al Uniunii Europene
            
            
               C 100/46
            
         Acțiune introdusă la 26 ianuarie 2010 — Hairdreams/OAPI — Bartmann (MAGIC LIGHT)
   (Cauza T-34/10)
   2010/C 100/71
   Limba în care a fost formulată acțiunea: germana
   
      Părțile
   
   
      Reclamantă:„Hairdreams” HaarhandelsgmbH (Graz, Austria) (reprezentant: G. Kresbach, avocat)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura care s-a aflat pe rolul camerei de recurs: Rüdiger Bartmann (Gladbeck, Germania)
   
      Concluziile reclamantei
   
   
               —
            
            
               Modificarea deciziei atacate a Camerei a patra de recurs a OAPI din 18 noiembrie 2009 pronunțate în cauza R 656/2008-4, în sensul admiterii în întregime a căii de atac exercitate de reclamantă la 22 aprilie 2008 și în sensul obligării celeilalte părți în procedura care s-a aflat pe rolul camerei de recurs la plata către reclamantă a cheltuielilor de judecată efectuate de aceasta în cadrul procedurii de opoziție, al procedurii desfășurate în fața camerei de recurs și al prezentei proceduri;
            
         
               —
            
            
               în subsidiar, anularea deciziei atacate și trimiterea cauzei spre reexaminare OAPI.
            
         
      Motivele și principalele argumente
   
   
      Solicitantul mărcii comunitare: reclamanta.
   
      Marca comunitară vizată: marca verbală „MAGIC LIGHT” pentru produse din clasele 3, 8, 10, 21, 22, 26 și 44 (cererea de înregistrare nr. 5 196 597).
   
      Titularul mărcii sau al semnului invocat în sprijinul opoziției: Rüdiger Bartmann.
   
      Marca sau semnul invocat în sprijinul opoziției: marca verbală germană „MAGIC LIFE” nr. 30 415 611 pentru produse din clasa 3.
   
      Decizia diviziei de opoziție: admite în parte opoziția.
   
      Decizia camerei de recurs: respinge calea de atac.
   
      Motivele invocate: încălcarea articolului 8 alineatul (1) litera (b) din Regulamentul nr. 207/2009 (1), întrucât camera de recurs a comis o serie de erori de drept în ceea ce privește aprecierea riscului de confuzie.
   
      (1)  Regulamentul (CE) nr. 207/2009 al Consiliului din 26 februarie 2009 privind marca comunitară (JO L 78, p. 1).